ମୁମ୍ବାଇଃ ବବି ଦେଓଲ ଗତ ବର୍ଷ ଡିଜିଟାଲ ଡେବ୍ୟୁ କରିଥିଲେ । ତାଙ୍କ ଅଭିନୀତ ଡେବ୍ୟୁ ସିରିଜ 'ଆଶ୍ରମ'ର ଚର୍ଚ୍ଚା ସବୁ ମହଲରେ । ପ୍ରଥମ ୱେବ ସିରିଜରୁ ଅଭିନେତାଙ୍କୁ ମିଳିଛି ବଡ ସମ୍ମାନ । ଯାହାକୁ ନେଇ ଖୁସି ତାଙ୍କ ଫ୍ୟାନ୍ସ । କାରଣ 'ଆଶ୍ରମ' ପାଇଁ ବବିଙ୍କୁ ଦାଦାସାହେବ ଫାଲକେ ଶ୍ରେଷ୍ଠ ଅଭିନେତା ପୁରସ୍କାର ପ୍ରଦାନ କରାଯାଇଛି।
ସେପଟେ ବବିଙ୍କ ବ୍ୟତୀତ 'ଲୁଟକେସ' ଫିଲ୍ମ ପାଇଁ ଦାଦାସାହେବ ଫାଲକେ ଇଣ୍ଟରନ୍ୟାସନାଲ ଫିଲ୍ମ ଫେଷ୍ଟିଭାଲରେ ଶ୍ରେଷ୍ଠ ଅଭିନେତା (କମେଡି)ର ଆଓ୍ବାର୍ଡ ଜିତିଛନ୍ତି କୁନାଲ ଖେମୁ ।
ପ୍ରକାଶ ଥାଉକି, ଗତ ବର୍ଷ ଅଗଷ୍ଟ 28ରେ ଏମଏକ୍ସ ପ୍ଲେୟାରରେ ଷ୍ଟ୍ରିମିଂ ହୋଇଥିଲା ଏହି ସିରିଜ । ଯେଉଁଥିରେ ବବି ଜଣେ ଭଣ୍ଡ ବାବା ନିରାଲା ଭୂମିକାରେ ଅଭିନୟ କରିଥିଲେ । ପ୍ରଥମ ସିରିଜର ସଫଳତା ପରେ ମେକର୍ସ ଦ୍ବିତୀୟ ପାର୍ଟ ଆଣିଥିଲେ । ଯାହାକୁ ଖୁବ୍ ପସନ୍ଦ କରିଛନ୍ତି ଦର୍ଶକ ।
